CELEX: 32022D1029
Language: lv
Date: 2022-06-28 00:00:00
Title: Komisijas Īstenošanas lēmums (ES) 2022/1029 (2022. gada 28. jūnijs), ar ko Īstenošanas lēmumu (ES) 2019/919 groza attiecībā uz saskaņotajiem standartiem par mazizmēra kuģu pamatdatiem, sašķidrinātās naftas gāzes vilces sistēmām laivām, jahtām un citiem peldlīdzekļiem un maksimālā dzinējspēka noteikšanu, izmantojot manevrēšanas ātrumu kuģiem, kuru korpusa garums ir no 8 m līdz 24 m (Dokuments attiecas uz EEZ)

29.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 172/25
               
            
         KOMISIJAS ĪSTENOŠANAS LĒMUMS (ES) 2022/1029
         (2022. gada 28. jūnijs),
         ar ko Īstenošanas lēmumu (ES) 2019/919 groza attiecībā uz saskaņotajiem standartiem par mazizmēra kuģu pamatdatiem, sašķidrinātās naftas gāzes vilces sistēmām laivām, jahtām un citiem peldlīdzekļiem un maksimālā dzinējspēka noteikšanu, izmantojot manevrēšanas ātrumu kuģiem, kuru korpusa garums ir no 8 m līdz 24 m
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2013/53/ES (2) 14. pantu ražojumus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, pieņem par atbilstīgiem minētajos standartos vai to daļās iekļautajām prasībām, kā noteikts Direktīvas 2013/53/ES 4. panta 1. punktā un minētās direktīvas I pielikumā.
                  
               
                     (2)
                  
                  
                     Ar Īstenošanas lēmumu C(2015) 8736 (3) Komisija iesniedza Eiropas Standartizācijas komitejai (CEN) un Eiropas Elektrotehnikas standartizācijas komitejai (Cenelec) pieprasījumu Direktīvas 2013/53/ES īstenošanas vajadzībām izstrādāt un pārskatīt saskaņotos standartus, lai pievērstos pamatprasībām, kas noteiktas Direktīvas 2013/53/ES 4. panta 1. punktā un minētās direktīvas I pielikumā un kas ir stingrākas salīdzinājumā ar atcelto Eiropas Parlamenta un Padomes Direktīvu 94/25/EK (4).
                  
               
                     (3)
                  
                  
                     Ar Īstenošanas lēmumu C(2015) 8736 CEN un Cenelec tika arī iesniegts pieprasījums pārskatīt standartus, kuru atsauces ir publicētas ar Komisijas paziņojumu 2015/C 087/01 (5).
                  
               
                     (4)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN pārskatīja saskaņoto standartu EN ISO 8666:2018 par mazizmēra kuģu pamatdatiem, uz kuru atsauce ir iekļauta Komisijas Īstenošanas lēmuma (ES) 2019/919 (6)
                        . I pielikumā. Tā rezultātā tika pieņemts saskaņotais standarts EN ISO 8666:2020 un tā grozījums EN ISO 8666:2020/A11:2021 par galveno izmēru un saistīto datu definīcijām, masas specifikācijām un slogošanas nosacījumiem mazizmēra kuģiem.
                  
               
                     (5)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN pārskatīja saskaņoto standartu EN 15609:2012 par prasībām sašķidrinātās naftas gāzes vilces sistēmu uzstādīšanai laivās, jahtās un citos peldlīdzekļos, kas publicēts ar Paziņojumu 2015/C 087/01. Rezultātā tika pieņemts saskaņotais standarts EN 15609:2021.
                  
               
                     (6)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN izstrādāja arī saskaņoto standartu EN ISO 11592-2:2021 par maksimālā dzinējspēka noteikšanu, izmantojot manevrēšanas ātrumu kuģiem, kuru korpusa garums ir no 8 m līdz 24 m.
                  
               
                     (7)
                  
                  
                     Komisija kopā ar CEN ir novērtējusi, vai minētie saskaņotie standarti atbilst Īstenošanas lēmumā C(2015) 8736 izvirzītajam pieprasījumam.
                  
               
                     (8)
                  
                  
                     Standarts EN 15609:2021, EN ISO 11592-2:2021 un EN ISO 8666:2020, kas grozīts ar EN ISO 8666:2020/A11:2021, atbilst prasībām, kuras bija paredzēts aptvert un kuras noteiktas Direktīvas 2013/53/ES 4. panta 1. punktā, kā arī minētās direktīvas I pielikuma A daļā. Tāpēc ir lietderīgi atsauci uz minētajiem standartiem publicēt Eiropas Savienības Oficiālajā Vēstnesī.
                  
               
                     (9)
                  
                  
                     Ar standartu EN 15609:2021 aizstāj standartu EN 15609:2012. Ar standartu EN ISO 8666:2020, kas grozīts ar standartu EN ISO 8666:2020/A11:2021, aizstāj standartu EN ISO 8666:2018.
                  
               
                     (10)
                  
                  
                     Tāpēc atsauces uz standartiem EN 15609:2012 un EN ISO 8666:2018 Eiropas Savienības Oficiālajā Vēstnesī ir jāatsauc.
                  
               
                     (11)
                  
                  
                     Lai ražotājiem dotu pietiekami daudz laika pielāgot savus ražojumus saskaņoto standartu EN 15609:2012 un EN ISO 8666:2018 pārskatītajām un grozītajām versijām, uz minētajiem standartiem izdarīto atsauču atsaukšana ir jāatliek.
                  
               
                     (12)
                  
                  
                     Īstenošanas lēmuma (ES) 2019/919 I pielikumā ir uzskaitītas Direktīvas 2013/53/ES īstenošanas vajadzībām izstrādāto saskaņoto standartu atsauces. Minētajā pielikumā būtu jāiekļauj atsauces uz saskaņotajiem standartiem EN 15609:2021, EN ISO 8666:2020 un tā grozījumu EN ISO 8666:2020/A11:2021 un EN ISO 11592-2:2021. Ir lietderīgi svītrot arī atsauci uz saskaņoto standartu EN ISO 8666:2018 no Īstenošanas lēmuma (ES) 2019/919 I pielikuma.
                  
               
                     (13)
                  
                  
                     Īstenošanas lēmuma (ES) 2019/919 II pielikumā ir uzskaitītas Direktīvas 2013/53/ES īstenošanas vajadzībām izstrādāto saskaņoto standartu atsauces, kuras tiek atsauktas no Eiropas Savienības Oficiālā Vēstneša C sērijas. Minētajā pielikumā būtu jāiekļauj atsauces uz saskaņoto standartu EN ISO 15609:2012.
                  
               
                     (14)
                  
                  
                     Tāpēc Īstenošanas lēmums (ES) 2019/919 būtu attiecīgi jāgroza.
                  
               
                     (15)
                  
                  
                     No dienas, kad atsauce uz saskaņoto standartu publicēta Eiropas Savienības Oficiālajā Vēstnesī, šā standarta ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/919 groza šādi:
            
                        (1)
                     
                     
                        I pielikumu groza saskaņā ar šā lēmuma I pielikumu;
                     
                  
                        (2)
                     
                     
                        II pielikumu groza saskaņā ar šā lēmuma II pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            I pielikuma 1. punktu piemēro no 2023. gada 29. decembra.
         
         
            Briselē, 2022. gada 28. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2013/53/ES (2013. gada 20. novembris) par atpūtas kuģiem un ūdens motocikliem un ar ko atceļ Direktīvu 94/25/EK (OV L 354, 28.12.2013., 90. lpp.).
         
            (3)  Komisijas Īstenošanas lēmums C(2015) 8736 (2015. gada 15. decembris) par standartizācijas pieprasījumu Eiropas Standartizācijas komitejai un Eiropas Elektrotehnikas standartizācijas komitejai attiecībā uz atpūtas kuģiem un ūdens motocikliem, lai atbalstītu Eiropas Parlamenta un Padomes 2013. gada 20. novembra Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK.
         
            (4)  Eiropas Parlamenta un Padomes Direktīva 94/25/EK (1994. gada 16. jūnijs) par dalībvalstu normatīvo un administratīvo aktu tuvināšanu attiecībā uz izpriecu kuģiem (OV L 164, 30.6.1994., 15. lpp.).
         
            (5)  Komisijas paziņojums saistībā ar Eiropas Parlamenta un Padomes 1994. gada 16. jūnija Direktīvas 94/25/EK par dalībvalstu normatīvo un administratīvo aktu tuvināšanu attiecībā uz izpriecu kuģiem īstenošanu (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 87, 13.3.2015., 1. lpp.).
         
            (6)  Komisijas Īstenošanas lēmums (ES) 2019/919 (2019. gada 4. jūnijs) par atpūtas kuģu un ūdens motociklu saskaņotajiem standartiem, kas izstrādāti Eiropas Parlamenta un Padomes Direktīvas 2013/53/ES īstenošanas vajadzībām (OV L 146, 5.6.2019., 106. lpp.).
      
      
         
            I PIELIKUMS
            I pielikumu groza šādi:
            
                        (1)
                     
                     
                        pielikuma 7. ierakstu svītro;
                     
                  
                        (2)
                     
                     
                        pievieno šādus ierakstus:
                        
                                    Nr.
                                 
                                 
                                    Atsauce uz standartu
                                 
                              
                                    “45.
                                 
                                 
                                    EN ISO 8666:2020
                                 
                              
                                     
                                 
                                 
                                    Mazizmēra kuģi. Pamatdati
                                    EN ISO 8666:2020/A11:2021
                                 
                              
                                    46.
                                 
                                 
                                    EN 15609:2021
                                 
                              
                                     
                                 
                                 
                                    Sašķidrinātās naftas gāzes (SNG) iekārtas un piederumi. SNG dzinējsistēmas laivām, jahtām un citiem ūdens transportlīdzekļiem. Uzstādīšanas prasības
                                 
                              
                                    47.
                                 
                                 
                                    EN ISO 11592-2:2021
                                 
                              
                                     
                                 
                                 
                                    Mazizmēra kuģi. Maksimālā dzinējspēka noteikšana, izmantojot manevrēšanas ātrumu. 2. daļa: Kuģi ar korpusu no 8 līdz 24 m”.
                                 
                              
                  
      
      
         
            II PIELIKUMS
            II pielikumā pievieno šādu ierakstu:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “38.
                        
                        
                           EN 15609:2012
                           Sašķidrinātās naftas gāzes (SNG) iekārtas un piederumi. SNG dzinējsistēmas laivām, jahtām un citiem ūdens transportlīdzekļiem.
                        
                        
                           2023. gada 29. decembris”.